18. 2. 91 De Europæiske Fællesskabers Tidende Nr. C 41/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om Kommissionens forslag til Rådets beslutning om et særprogram for forskning 
og teknologisk udvikling (F&TU) inden for biomedicin og sundhed (1990-1994) i1) 
(91/C 41/01) 
Rådet for De Europæiske Fællesskaber besluttede den 6. juni 1990 under henvisning til EØF-
traktatens artikel 130 Q at anmode om Det økonomiske og sociale Udvalgs udtalelse om det 
ovennævnte emne. 
Det forberedende arbejde henvistes til ØSU's sektion for miljø-, sundheds- og forbrugerspørgs­
mål, som udpegede Sergio Colombo til ordfører. Sektionen vedtog sin udtalelse den 30. 
oktober 1990. 
Det økonomiske og sociale Udvalg vedtog på sin 281. plenarforsamling, den 20. november 
1990, enstemmigt følgende udtalelse. 
1. Indledning 
1.1. ØSU forholder sig positivt til formen og indhol­
det af det nye F&U-program inden for biomedicin og 
sundhed. Programmet hører ind under aktionslinjen 
»Biovidenskab og -teknologi« i det tredje rammepro­
gram for Fællesskabets indsats inden for forskning og 
teknologisk udvikling (1990-1994) (2) . 
1.2. Det foreliggende program udgør samtidig en 
fortsættelse af de aktioner, der blev påbegyndt under 
aktionslinjerne i det forudgående F&U-program inden 
for biomedicin og sundhed, samt af programmet » Ana­
lyse af det humane genom«, som efter en lang og 
stormfuld debat blev vedtaget i juni 1990. 
2. De forudgående programmer 
2.1. Fællesskabernes forskningsindsats inden for bio­
medicin og sundhed går tilbage til 1978, hvor man 
vedtog det første treårige program, der omfattede tre 
projekter med en samlet bevilling på 1,09 millioner 
(!) EFT nr. C 174 af 16. 7. 1990, s. 65. 
(2) EFT nr. L 117 af 8. 5. 1990, s. 28; ØSU's udtalelse, EFT nr. 
C 56 af 7. 3. 1990. ECU. Det fjerde program (1987-1991) (3), hvortil der er 
bevilget 65 millioner ECU, omfatter 140 projekter for­
delt på følgende delprogrammer og målsætninger: 
Delprogram I: Større sundhedsproblemer 
— kræft, 
— AIDS, 
— aldersrelaterede sundhedsproblemer, 
— miljø- og levevis-relaterede sundhedsproblemer (er­
næring — tilpasningsvanskeligheder — narkotika­
misbrug — infektionssygdomme). 
Delprogram 11: sundhedsressourcer 
— udvikling af den medicinske teknologi, 
— forskning i sundhedsydelser. 
2.2. Sideløbende med det omtalte program afvikles 
programmet »Analyse af det humane genom«, der 
råder over et budget på 15 millioner ECU for perioden 
1989-1990 (4). Under programmets gennemførelse bistås 
Kommissionen af et rådgivende ad hoc-udvalg samt af 
et udvalg, der er sammensat af højtstående repræsentan­
ter fra forskellige områder inden for videnskab, retslæ-
(3) EFT nr. L 334 af 24. 11. 1987, s. 20. 
(4) EFTnr. 196 af 26. 7. 1990. 
Nr. C 41/2 De Europæiske Fællesskabers Tidende 18. 2. 91 
re, filosofi og etik samt repræsentanter fra sygekasserne. 
I den forbindelse henvises der til, at ØSU i sin udtalel­
se C1) lagde særlig vægt på, at en sådan struktur er 
påkrævet, for at man kan vurdere de etiske og sociale 
følger af udviklingen inden for dette forskningsområde, 
ligesom ØSU også betonede, at det er nødvendigt at 
fastsætte præcise betingelser i kontrakterne (forbud 
mod ændringer i kim- og embryonceller, beskyttelse af 
anonymiteten osv.). 
2.3. Det konstateres med tilfredshed, at ØSU's ønske 
om at få forelagt evalueringsrapporterne vedrørende 
programmet er taget til følge i Rådets endelige beslut­
ning. 
3. Det nye programs indhold og gennemførelsesbe­
stemmelser 
3.1. På grundlag af fordelingen af rammeprogram­
mets samlede ressourcer er der til det foreliggende pro­
gram afsat et budget på 133 millioner ECU, hvorfra der 
trækkes 1,33 millioner ECU til centraliserede aktiviteter 
vedrørende formidling og udnyttelse af resultaterne. 
3.2. Forskningsområderne er blevet omdefineret og 
udviser visse vigtige fornyelser. 
3.3. I område 1 » Harmonisering af metoder og pro­
tokoller inden for epidemiologisk, biologisk og klinisk 
forskning« har man integreret delprogram II fra det 
forudgående program, og man har tilføjet prøvning af 
lægemidler og screening for risikofaktorer, navnlig i 
forbindelse med erhvervssygdomme. 
3.4. Under område 2 » Anvendelse på sygdomme af 
stor samfundsøkonomisk betydning « videreføres akti­
viteterne vedrørende AIDS, kræft, aldersrelaterede 
sundhedsproblemer, og der tilføjes to nye prioriteter, 
nemlig hjerte-karsygdomme samt mentale sygdomme 
og nervelidelser. 
3.5. Under område 3 videreføres programmet » An­
alyse af det humane genom «, idet hovedvægten lægges 
på medicinske anvendelser, der bidrager til patienternes 
velbefindende. 
3.6. I bilag II har man anført den omtrentlige forde­
ling af midlerne på de tre områder uden at gå i en­
keltheder. 
3.7. Målsætningen »Miljø- og levevis-relaterede 
sundhedsproblemer« fra det forudgående program er 
ikke længere nævnt eksplicit. Ifølge oplysninger fra 
Kommissionens tjenestegrene vil denne målsætning 
blive genoptaget i andre selvstændige programmer, 
nemlig det femte program for medicinsk forskning, der 
forvaltes af GD V, og særprogrammet for forskning 
(!) EFT nr. C 56 af 6. 3. 1989, s. 47. og teknologisk udvikling inden for miljø, som bl.a. 
omfatter epidemiologisk forskning. 
3.8. Det ville være formålstjenligt at henvise udtryk­
keligt til koordineringen med andre programmer inden 
for sundhedssektoren, såsom »Europa mod kræft«, 
hvis forskningsaspekter skal sikres gennem det forelig­
gende program. 
3.9. Gennemførelsesbestemmelserne i bilag III om­
fatter forskningsprojekter på grundlag af kontrakter 
med omkostningsdeling, ledsageforanstaltninger og 
samordnede aktioner. Ifølge oplysninger fra Kommis­
sionen vil de samordnede aktioner forblive hovedinstru­
mentet, da de har en multiplikatoreffekt, som er yderst 
vigtig i betragtning af de beskedne midler (på grundlag 
af de hidtidige erfaringer skønner Kommissionens tje­
nestegrene, at multiplikatoren er 25). Det er dog planen, 
at der skal foretages større investeringer i de fælles 
forskningsfaciliteter (centrale tjenester), som finansieres 
fuldt ud af EF, lige som det er hensigten at gennemføre 
aktiviteter med omkostningsdeling, som skal integreres 
i de eksisterende forskningsnetværk. 
4. Generelle bemærkninger 
4.1. ØSU konstaterer, at de proceduremæssige 
aspekter og bestemmelser, der er fastsat i forslaget, 
stemmer overens med princippet i den nye organisa­
tionsfilosofi, der kendetegner det tredje rammepro­
gram, og at de er fælles for alle særprogrammerne inden 
for de forskellige områder. 
ØSU erkender, at det er nødvendigt at foretage de 
rationaliseringer og koordineringer, der har været afgø­
rende for dette valg; man kan imidlertid frygte, at 
programmernes specifikke indhold og de værdifulde 
organisatoriske erfaringer, der er indhøstet i de forudgå­
ende programmer, dermed bringes i fare eller endog 
ofres fuldstændigt. 
4.2. ØSU anbefaler derfor, at man er særlig opmærk­
som på at skabe en sammenhængende overgang fra de 
programmer, der er under afvikling, til de programmer, 
der gennemføres efter det nye princip, så man drager 
nytte af de indsamlede erfaringer. 
4.3. I den forbindelse beklager ØSU, at rapporten 
om vurderingen af det forudgående program først er 
blevet offentliggjort efter fremlæggelsen af det nye pro­
gram; den fremstår helt klart som et ufuldstændigt 
produkt, idet den kun indeholder ukomplette op­
lysninger om de opnåede resultater. Dette er bestemt 
ikke den bedste fremgangsmåde, hvis man ønsker at 
sætte skub i EF's forskning på dette område. 
4.4. ØSU anmoder om at blive inddraget fuldt ud i 
den fornyede vurdering af programmet, der skal foreta­
ges i medfør af artikel 5, og om at få tilsendt den 
rapport, som ifølge den nuværende formulering i artikel 
5, stk. 2, kun skal tilsendes Rådet og Europa-Parla­
mentet. 
18. 2. 91 De Europæiske Fællesskabers Tidende Nr. C 41/3 
4.5. Hvad angår det udvalg, der skal bistå Kommis­
sionen (artikler 6 og 7), og som svarer til procedure III 
a, frygter ØSU, at der kan opstå problemer med hensyn 
til kontinuiteten i programforvaltningen, når man opgi­
ver den procedure med rådgivende udvalg, der anvendes 
for øjeblikket; det må således forlanges, at de specifikke 
krav i forbindelse med programmet »Analyse af det 
humane genom«, der omfatter elementer af etisk og 
social vurdering, kan opfyldes inden for rammerne af 
den nye procedure. 
4.6. ØSU lægger vægt på de særlige karakteristika i 
det foreliggende program, som ikke blot skal styrke 
den europæiske forsknings konkurrenceevne, men hvis 
endelige mål er at forbedre livskvaliteten og de europæi­
ske borgeres sundhed, og som skal forene subsidiaritets­
princippet med princippet om økonomisk og social 
samhørighed. 
4.7. ØSU påpeger, at det er nyttigt at inddrage indu­
striens lægemiddelbiologiske forskning i det foreliggen­
de program, da denne udgør et væsentligt bindeled 
mellem universitetsforskningen og det endelige anven­
delsesområde, hvilket har positive økonomiske og so­
ciale virkninger. Man skal være særligt opmærksom 
på, at de små og mellemstore virksomheder inden for 
denne sektor får passende informationer og medinddra­
ges i arbejdet. 
4.8. ØSU tager til efterretning, at man hidtil har 
givet prioritet til samordnede aktioner og til oprettelsen 
af samarbejdsnet, men ønsker dog at understrege, at 
samordningen af forskningsaktiviteterne blot er et mid­
del og ikke et mål i sig selv. For at opnå mærkbare 
resultater er det nødvendigt, at man i forbindelse med 
en forøgelse af de finansielle midler styrker instrumen­
terne, idet man inddrager de mest kompetente forskere, 
uanset hvor de er ansat, og lægger hovedvægten på 
elitecentre. 
4.9. ØSU konstaterer, at Fællesskabets bevillinger til 
forskning inden for biomedicin nu efterhånden bliver 
hundreddoblet i forhold til den forsigtige start, man 
lagde ud med i pilotprogrammerne fra 1978. De afsatte 
midler er dog fortsat utilstrækkelige til at sikre en 
effektiv forøgelse af den fælles indsats, og de vil hoved­
sageligt blive anvendt til at fremme samordningen af 
de nationale initiativer. 
4.10. Det ligger ØSU stærkt på sinde, at forsknings­
net og projektansvarlige udvælges på grundlag af effek-
Bryssel, den 20. november 1990. tive tekniske og videnskabelige kriterier; den særlige 
procedure, der er omtalt i sjette betragtning, giver der­
for anledning til bekymring. 
Forskningsnettene skal desuden sammensættes på en 
sådan måde, at man opnår en optimal udnyttelse af det 
eksisterende potentiale og om nødvendigt inddrager 
tredjelande med passende forskningskompetence i pro­
jekterne. 
5. Bemærkninger til det videnskabelige og tekniske 
indhold (bilag I) 
5.1. Hvad angår programmets specifikke videnska­
belige indhold, anbefaler ØSU, at man hverken opgiver 
den hovedsageligt præventive indsats mod sundhed­
sproblemer eller forskningen i sociale og miljømæssige 
årsager til sygdomme, idet man etablerer nyttige forbin­
delser til andre igangværende programmer. 
5.2. Det giver i øvrigt anledning til forundring, at 
Kommissionen ikke har fastsat udtrykkelige kriterier 
for den socioøkonomiske og etiske vurdering af forsk­
ningen samt integreret en specifik forskningsaktion på 
disse områder, som i stedet er omtalt i F&U-program-
merne inden for henholdsvis miljø og bioteknologi. 
Det foreliggende programs socioøkonomiske og etiske 
konsekvenser nødvendiggør udviklingen af sådanne 
forskningsdimensioner. 
5.3. ØSU understreger, at det er nødvendigt at bibe­
holde den ressourcefordeling, der er angivet i skemaet, 
så det undgås, at forskningen i sygdomme, der for 
øjeblikket er genstand for stor opmærksomhed, kom­
mer til at stå i et misforhold til forskningen i hjerte­
karsygdomme og i alvorlige aldersrelaterede sund­
hedsproblemer (Alzheimer's sygdom osv.), som også 
udgør alvorlige medicinske og sociale problemer. 
5.4. ØSU finder det dog hensigtsmæssigt, at pro­
grammet bevarer en vis fleksibilitet i sin approach, og 
at man også kan inddrage forskningsprojekter, der ikke 
er udtrykkeligt omtalt i det foreliggende forslag, forud­
sat at de har en rimelig relevans for de forskningsområ­
der, der er omfattet af programmet, og for sygdomme, 
der er af interesse for brede befolknings- og aldersgrup­
per (f.eks. diabetes). 
5.5. ØSU henstiller, at der foretages en meget tæt 
koordinering med andre programmer inden for sund­
hedssektoren, navnlig med AIM-programmet. 
Fran^ois STAEDELIN 
Formand for 
Det økonomiske og sociale Udvalg